கேள்வி: பரல் கிளிஞ்சல் காளான் பற்றி விளக்கவும்.
பதில்: '' பிளியூரோத்தசு ஆசுட்டிரீட்டசு (Pleurotus ostreatus)'', எனும் பரல் கிளிஞ்சல் காளான் ''(pearl oyster mushroom)'' அல்லது  மரக் கிளிஞ்சல் காளான் ''(tree oyster mushroom)'' என்பது பொதுவாக உண்ணத்தக்க காளான் ஆகும்மிது முதல் உலகப் போரில் செருமனியில் உயிர்த்தரிப்பு உணவாகப் பயிரிடப்பட்டது.Eger, G., Eden, G. & Wissig, E. (1976). ''Pleurotus ostreatus'' – breeding potential of a new cultivated mushroom. ''Theoretical and Applied Genetics'' 47: 155–163. இன்று இது உணவுக்காக உலகம் முழுவதும் வணிகமுறையில் பயிரிடப்படுகிறது. இது இதைப் போலவே பயிரிடப்படும் பிளியூரோத்தசு எறிஞ்சி (Pleurotus eryngi) அல்லது அரசக் கிளிஞ்சல் காளானுடன் உறவுடையது. இந்தக் கிளிஞ்சல் காளான் ''பிளியூரோத்தசு ஆசுட்டிரீட்டசு'' தொழில்முறையில் பூஞ்சைவழிக்காப்புக்கும் பயன்படுத்தப்படுகிறது. கிளிஞ்சல் காளான்கள் பொதுவாக மிகவும் விரும்பி உண்ணப்படும் காட்டுவகைக் காளானாகும். என்றாலும் இவற்றை வைக்கோல் மீதும் பிற ஊடக மீதும் கூட பயிரிடலாம். இது பெஞ்சால்டிகைடு இனிப்பின் நறுமணம் செறிந்தது ( இது வாதுமைப் பான்மைகளையும் செறிவாகப் பெற்றுள்ளது).
கேள்வி: பரல் கிளிஞ்சல் காளான் - பெயர் பற்றி நீங்கள் என்ன அறிந்துள்ளீர்கள்?
பதில்: பொதுப் பெயரும் இலத்தீனப் பெயரும் இக்காளானின் பழ உடல் வடிவத்தையே குறிக்கின்றன. இலத்தீனச் சொல்லான '' பிளியோரத்தசு'' (பக்கவாட்டு) மேல்கவிப்போடு ஒப்பிடும்போது தண்டின் பக்கவாட்டு வளர்ச்சியைச் சுட்டுகின்றன; இலத்தீனச் சொல்லான '' ஆசுட்டிரீட்டசு'' என்பதும் ஆங்கிலப் பொதுப் பெயரான கிளிஞ்சல் (oyster) அல்லது கடற்சிப்பி என்பதும் மேல்கவிப்பின் இருகவை வடிவத்தைச் சுட்டுகின்றன. பலர் இக்காளானின் மணம் இருகவைக் கடற்சிப்பியின்(oyster) மணத்தை ஒத்திருப்பதால் இப்பெயர் மிகவும் பொருத்தமானதே எனப் பராட்டுகின்றனர். ''கிளிஞ்சல் காளான் (oyster mushroom)'' எனும் சொல் பிளியோரத்தசு வகையில் உள்ள பிற காளான்களுக்கும் பயன்படுகிறது. எனவே சிலவேளைகளில் ''பி. ஆசுட்டிரீட்டசு'' இனத்தை, அதன் பேரினம் சார்ந்த பிற தாவர இனங்களில் இருந்து வேறுபடுத்த, ''மரக் கிளிஞ்சல் காளான் (tree oyster mushroom)'' எனவோ. அல்லது ''சாம்பல் கிளிஞ்சல் காளான் (grey oyster mushroom '' எனவோ அழைக்கப்படுகிறது